یووتا

یووتا (بە ئینگلیزی:Utah) ویلایەتێکە لە ڕۆژاوای ویلایەتە یەکگرتووەکانی ئەمریکا. لە ٤ی کانوونی دووەمی ١٨٩٦ وەک ٤٥ھەمین ویلایەتی ئەمریکا پەیوەندی بە یەکێتییەوە کرد. یووتا سێزدەھەمین گەورەترین و سی و یەکەمین زۆرترین دانیشتووان و دەیەمین کەمترین چڕی دانیشتووانی پەنجا ویلایەتی ئەمریکایە. ژمارەی دانیشتووانی ویلایەتی یووتا زیاتر لە سێ ملیۆن کەسە (مەزەندەی ١ی تەممووزی ٢٠١٦)، نزیکەی ٨٠٪یان بەدرێژایی بەرەی واساچ دەژین، کە ناوەندەکەی لە پایتەختی ویلایەتەکە، سالت لەیک سیتی. لە ڕۆژھەڵاتەوە لەگەڵ ویلایەتی کۆلۆرادۆ و لە باکووری ڕۆژھەڵاتەوە لەگەڵ ویلایەتی وایۆمینگ و لە باکوورەوە لەگەڵ ویلایەتی ئایداھۆ و لە باشوورەوە لەگەڵ ویلایەتی ئەریزۆنا و لە ڕۆژاوای ویلایەتی نیڤادا ھاوسنوورە. ھەروەھا دەست دەداتە گۆشەیەکی نیومەکسیکۆ لە باشووری ڕۆژھەڵات.

ویلایەتەکە ناوەندێکی گواستنەوە و پەروەردە و تەکنەلۆژیای زانیاری و توێژینەوە و خزمەتگوزارییە حکوومییەکان و کانگاکانە و شوێنێکی گەشتیاری سەرەکییە بۆ چالاکییەکانی دەرەوە. لە ساڵی ٢٠١٣دا، نووسینگەی سەرژمێری ویلایەتە یەکگرتووەکانی ئەمریکا مەزەندەی کردووە کە ویلایەتی یوتا دووەم خێراترین گەشەی ژمارەی دانیشتووانی لە نێوان ویلایەتەکاندا ھەیە. ناوچەی گەورەی سانت جۆرج خێراترین گەشەی کردووە لە ئەمریکا لە ساڵی ٢٠٠٠ تا ٢٠٠٥. ویلایەتی یوتا لە پلەی ١٤ی بەرزترین داھاتی ناوەندیدایە و کەمترین نایەکسانی داھاتی لە ھەر ویلایەتێکی ئەمریکادا ھەیە. ڕاپرسییەکی نیشتمانی لە ساڵی ٢٠١٢ لەلایەن دامەزراوەی گالۆپەوە بە گشتی یوتای وەک «باشترین ویلایەت بۆ ژیان» ڕیزبەندی کردووە بە پشتبەستن بە ١٣ پێوانەی پێشبینیکراو کە پێوەرە جیاوازەکانی ئابووری، شێوازی ژیان و تەندروستی دەگرێتەوە."Introduction: Urban Growth in Utah", QGET Databook, Quality Growth Efficiency Tools (QGET) Technical Committee, Governor's Office of Management & Budget, State of Utah، 1997، مؤرشف من الأصل في 2014-11-04، اطلع عليه بتاريخ 2014-11-04; see also: "Figures: Population Growth, 1940-2020 (slide 3)"، QGET Databook، 1997، مؤرشف من الأصل في 2014-11-04https://www.theatlantic.com/business/archive/2012/12/the-fastest-growing-states-in-america-and-why-theyre-booming/266541/https://web.archive.org/web/20170906153322/http://www.gallup.com/poll/156449/Utah-Poised-Best-State-Live.aspx

 سەرچاوەکان 

پۆل:یووتا
پۆل:ویلایەتەکان و مەڵبەندەکان، دامەزرانی ١٨٩٦
پۆل:ویلایەتەکانی ئامریکا
پۆل:دامەزرانەکانی ١٨٩٦ لە ویلایەتە یەکگرتووەکان
پۆل:داگیرگەکانی ئیسپانیا